**Uzņēmuma līgums** - projekts

**par Rīgas Brāļu kapu koku kopšanu un dzīvžogu apgriešanu**

Rīgā,

**Rīgas valstspilsētas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora Gunāra Nāgela personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un 2023. gada 18. oktobra nolikuma Nr. RD-23-360-no „Rīgas valstspilsētas pašvaldības aģentūras “Rīgas pieminekļu aģentūra” nolikums” 11.5.apakšpunktu, turpmāk tekstā – Pasūtītājs, no vienas puses, un

,, \_\_\_\_\_\_\_\_ ” reģ. Nr.\_\_\_\_\_\_\_\_\_\_\_\_\_\_, valdes locekļa \_\_\_\_\_\_\_\_\_\_\_\_\_\_\_\_\_\_\_\_\_\_personā, kurš rīkojas uz \_\_\_\_\_\_\_ pamata, turpmāk tekstā – Izpildītājs, no otras puses, kopā saukti – Puses,

pamatojoties uz Iepirkuma “RĪGAS BRĀĻU KAPU KOKU KOPŠANA UN DZĪVŽOGU APGRIEŠANA”, ID Nr. PA RPA 2024/5 iesniegto piedāvājumu noslēdz līgumu, turpmāk tekstā – Līgums, par sekojošo:

**1. Līguma priekšmets**

1.1. Pasūtītājs uzdod un Izpildītājs apņemas ar saviem spēkiem un līdzekļiem veikt **koku kopšanas (atzarošanas)** **darbus Rīgas Brāļu kapos** Rīgā, Aizsaules ielā 1b, turpmāk tekstā – Darbi, saskaņā ar Izpildītāja iesniegto piedāvājumu Tehnisko specifikāciju un darba apjomiem (Līguma pielikums 2. pielikums).

1.2. Darbu veikšanas uzraudzībai un kontrolei Izpildītājs apņemas piesaistīt kvalificētu kokkopi-arboristu.

**2. Darbu izpilde**

2.1. Padarītie darbi tiek uzskaitīti pēc faktiski padarītā darba apjoma, vadoties pēc Izpildītāja piedāvājumā (Līguma pielikums) norādītajiem vienību izcenojumiem, sastādot - darbu pieņemšanas-nodošanas aktus;

2.2. Izpildītājs apņemas veikt Darbus pilnā apjomā 8 (astoņu) mēnešu laikā no līguma noslēgšanas dienas, darbus veicot atsevišķos etapos, atbilstoši veicamo darbu specifikai un Pasūtītāja norādījumiem.

2.3. Ja rodas nepieciešamība veikt papildus darbus, kas nav paredzēti līgumā, par to izpildes apjomu, laiku un samaksas kārtību, Puses iepriekš vienojas rakstveidā;

2.4. Darbu izpildes termiņa kavējuma gadījumā Pasūtītājs ir tiesīgs ieturēt 0,1% (nulle komats vienu procentu) no savlaicīgi neizpildīto darbu vērtības par katru kavēto dienu, bet ne vairāk kā 10% (desmit procentus) no kopējās līguma summas.

**3. Norēķinu kārtība**

3.1. Kopējā Līguma summa par līguma 1.1.punktā paredzēto darbu kvalitatīvu izpildi ir **\_\_\_\_\_\_\_\_\_\_\_\_\_ EUR** **\_\_\_\_\_\_\_\_\_\_\_\_\_**

3.2. Pasūtītājs atsevišķā etapā (Līguma 2.2.punkts) faktiski izpildītos darbus apmaksā 15 (piecpadsmit) dienu laikā pēc attiecīgā darbu pieņemšanas-nodošanas akta parakstīšanas un Izpildītāja rēķina saņemšanas, vadoties pēc Izpildītāja piedāvājumā (Līguma 2.pielikums) norādītajiem vienību izcenojumiem.

3.3. Ja Līguma izpildes gaitā atbilstoši situācijai Objektā un Pasūtītāja nepieciešamībai konstatēts, ka nepieciešamas tādas darbu apjomu izmaiņas, kuru rezultātā palielinās kopējā Līguma summa (3.1.punkts), tās tiek noformētas rakstveidā, kā vienošanās pie Līguma.

3.4. Maksājuma termiņa neievērošanas gadījumā Pasūtītājs maksā Izpildītājam nokavējuma procentus – 0,1% (nulle komats vienu procentu) no līguma summas par katru nokavēto dienu, bet ne vairāk kā 10% (desmit procentus) no kopējās līguma summas.

* 1. Rēķina sagatavošana un iesniegšanas kārtība:
     1. Izpildītājs sagatavo grāmatvedības attaisnojuma dokumentu – rēķinu elektroniskā formātā (turpmāk - elektronisks rēķins), atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu;
     2. elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:

- izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā [www.eriga.lv](http://www.eriga.lv), atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.

* + 1. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
    2. Puses vienojas, ka elektroniskā rēķina apmaksas termiņš ir 15 (piecpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla [www.eriga.lv](http://www.eriga.lv) sadaļā „Rēķinu iesniegšana” norādītajai informācijai par elektroniskā rēķina formātu;
    3. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
    4. Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam;
    5. ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

**4. Pasūtītāja pienākumi**

4.1. Pasūtītājs sniedz norādījumus Izpildītāja darbiniekiem par mehānisko transporta līdzekļu izmantošanu tādā veidā, lai netiktu bojāts objekta ceļa segums. Gadījumā, ja Izpildītāja darbinieki neievēro Pasūtītāja norādījumus, atbildību par to uzņemas Izpildītājs.

4.2. Pasūtītājs sniedz norādījumus Izpildītājam un tā darbiniekiem par 1.1.punktā paredzēto Darbu izpildi.

**5. Izpildītāja tiesības un pienākumi**

5.1. Izpildītāja pienākums darbu izpildes gaitā ir ievērot Pasūtītāja norādījumus un nodrošināt darba drošības prasību izpildi, kā arī ievērot vispārējās dabas aizsardzības prasības saistībā ar izpildāmiem darbiem.

5.2. Izpildītājs nodrošina, ka tā piesaistītais kokkopis-arborists atrodas Objektā un uzrauga darbus visā Darbu veikšanas laikā (tai skaitā zaru apzāģēšana, nepieciešamības gadījumā – koku rētu apstrāde, bojāto koku zāģēšana, celmu likvidēšana, celmu un zaru savākšana un izvešanu, un teritorijas sakopšana).

5.3. Izpildītājs nodrošina zaru savākšanu un izvešanu, un teritorijas sakopšanu pēc katra atsevišķa Darbu etapa pabeigšanas.

5.4. Izpildītājs uzņemas visu risku par Valsts nozīmes aizsargājamā pieminekļa – Rīgas Brāļu kapu memoriālā ansambļa un tā elementu bojājumiem, kas radušies tā darbības dēļ.

**6. Citi noteikumi**

6.1. Pusēm ir tiesības grozīt šī līguma noteikumus, par to vienojoties rakstveidā.

6.2. Strīdus par šī līguma noteikumu izpildi Puses risina sarunu ceļā. Ja tas nav iespējams, jebkurš strīds, nesaskaņa vai prasība, kas izriet no šī līgums, kas skar to, vai tā pārkāpšanu, izbeigšanu vai spēkā esamību, tiks izšķirts tiesā.

6.3. Līgums sastādīts latviešu valodā uz trijām lpp., divos eksemplāros ar vienādu juridisku spēku, katrai līgumslēdzēja pusei pa vienam eksemplāram.

6.4. Līgums stājas spēkā no parakstīšanas brīža un ir spēkā līdz tā pilnīgai izpildei.

6.5. Līgumam ir viens pielikums, kas ir tā neatņemama sastāvdaļa: Izpildītāja iesniegtais -finanšu piedāvājums uz 1. lpp.

**7. Pušu rekvizīti** **un paraksti**

|  |  |
| --- | --- |
| **Pasūtītājs:** | **Izpildītājs:** |
| Pasūtītājs:  Rīgas valstspilsētas pašvaldības aģentūra  „Rīgas pieminekļu aģentūra”  Gaujas iela 19A, Rīga, LV-1026  Norēķinu rekvizīti:  Rīgas pilsētas pašvaldība  Rātslaukums 1, Rīga, LV-1050  NMR kods 90011524360  PVN reģ. Nr. LV90011524360  Banka: Valsts kase , TRELLV22  Konta Nr. LV23TREL980259704500B  RD iestādes kods: 233  \_\_\_\_\_\_\_\_\_\_\_\_\_\_\_\_\_\_\_\_ /G.Nāgels/ | ,,\_\_\_\_\_\_\_\_\_\_\_\_\_\_\_\_\_\_\_\_\_\_\_”  reģ. Nr.    Norēķinu rekvizīti:  Banka:  konta Nr.  \_\_\_\_\_\_\_\_\_\_\_\_\_\_\_\_\_\_\_ |